Ανδρέας Χατζηαναργύρου

Ο Ανδρέας Χατζηαναργύρου (1781- 25 Ιανουαρίου 1867) (αναφερόμενος και Χ. Ανδρέας Χατζηαργύρη, Χ Ανδρέας Αργύρη, Ανδρέας Χ' Αναργύρου, Χα΄. Αναργύρου) ήταν Σπετσιώτης καπετάνιος και πολιτικός της επανάστασης του 1821, πληρεξούσιος και υπουργός επί των Ναυτικών το 1822 (μέρος της τριμελούς επιτροπής που είχε αναλάβει το Μινιστέριο των Ναυτικών που όρισε το Εκτελεστικό του 1824), μέλος της Διοικητικής επιτροπής της Ελλάδος του 1826 και της Γερουσίας του 1844.

Βιογραφία
Ήταν μέλος της ναυτιλιακής οικογένειας των Σπετσών Χατζηαναργύρου. Πατέρας του ήταν ο Ανάργυρος Χατζή Ανάργυρος, σημαντικός πλοιοκτήτης, ο οποίος είχε τρία παιδιάΣπέτσες, Η Οικία Χατζηαναργύρου , www.dimaras.gr, ανακτήθηκε στις 15 Σεπτ. 2012Σπέτσες: Ναυτικές Οικογένειες , Ναυτιλιακή Ιστορία, Ιόνιο Πανεπιστήμιο - Τμήμα Ιστορίας, ανακτήθηκε στις 15 Σεπτ. 2012: τον πρωτότοκο Αναγνώστη (πέθανε τον Ιούλιο του 1850), τον δευτερότοκο Παύλο (πέθανε τον Οκτώβριο του 1860) και τον μικρότερο Ανδρέα.

Στην επανάσταση του 1821 έλαβε μέρος το πλοίο του «Περικλής», αλλά και το «Αρχιδούξ Μιχαήλ», κοινής ιδιοκτησίας των τριών αδελφώνΒίοι Παράλληλοι των επί της ανναγεννήσεως της Ελλάδος διαπρεψάντων ανδρών, Αναστάσιος Ν. Γούδας, Τόμος Δ' Πλούτος και Θυσίαι, Αθήνα, Τυπογραφείο Χ. Ν. Φιλαδελφέως, 1871, σελ. 347.

Έλαβε μέρος στις εξής συνελεύσεις:
Α' Εθνοσυνέλευση Επιδαύρου (αναφέρεται εδώ ως: Ανδρέας Χ. Αναργύρου και Χα΄. Αναργύρου )
Γ' Εθνοσυνέλευση Επιδαύρου 

Είχε πάρει τις εξής θέσεις:
Υπουργός επί των Ναυτικών, ένας από τους τρεις της επιτροπής που είχαν το Μινιστέριο των ναυτικών σύμφωνα με απόφαση της Α' Εθνοσυνέλευσης Επιδαύρου (Εκτελεστικό 1822), ως εκπρόσωπος των Σπετσών
Μέλος της Διοικητικής επιτροπής της Ελλάδος 1826
Διοικητής Πρωτευούσης το 1844 Βίοι Παράλληλοι των επί της ανναγεννήσεως της Ελλάδος διαπρεψάντων ανδρών, Αναστάσιος Ν. Γούδας, Τόμος Δ' Πλούτος και Θυσίαι, Αθήνα, Τυπογραφείο Χ. Ν. Φιλαδελφέως, 1871, σελ. 349
Μέλος στη Γερουσία

Ήταν παντρεμένος με την Καλομοίρα, κόρη του Χατζηγιάννη Θ. Μέξη, και είχε τρεις γιους: τον μετέπειτα πολιτικό, πρόεδρο της Βουλής και συγγραφέα Ανάργυρο Ανδρέου ΧατζηαναργύρουΑνάργυρος Παύλου Χατζή Ανάργυρος (Λάππα Ναυτικά 1821) , Ελληνική Επανάστασις 1821, Μέρος ΙΑ', τον Ιωάννη και τον Θεόδωρο, εμποροπλοιάρχουςΒίοι Παράλληλοι των επί της ανναγεννήσεως της Ελλάδος διαπρεψάντων ανδρών, Αναστάσιος Ν. Γούδας, Τόμος Δ' Πλούτος και Θυσίαι, Αθήνα, Τυπογραφείο Χ. Ν. Φιλαδελφέως, 1871, σελ. 352.

Αναφορές

Κατηγορία:Έλληνες πληρεξούσιοι
Κατηγορία:Αγωνιστές του 1821
Κατηγορία:Έλληνες υπουργοί Ναυτικών
Κατηγορία:Έλληνες γερουσιαστές
Κατηγορία:Οικογένεια Χατζηαναργύρου